Președintele României, Klaus Iohannis, a transmis vineri un mesaj cu ocazia Zilei Rezervistului Militar în care a evidențiat contribuțiile esențiale ale rezerviștilor la securitatea și prestigiul național.
În mesajul său, președintele Iohannis a subliniat importanța profesionalismului și devotamentului rezerviștilor militari, care au jucat un rol crucial în apărarea țării și menținerea securității naționale. De asemenea, a mulțumit rezerviștilor voluntari care s-au alăturat eforturilor de consolidare a unei rezerve militare naționale solide și profesioniste, pregătită să apere țara la nevoie.
„Astăzi, când războiul s-a întors în Europa, România beneficiază de cele mai solide garanții de securitate în cadrul NATO, iar parcursul și integrarea noastră euroatlantică se datorează în bună măsură activității și succeselor operaționale ale rezerviștilor militari de astăzi,” a afirmat președintele.
Adresându-se direct rezerviștilor, Klaus Iohannis a elogiat profesionalismul, devotamentul și puterea de sacrificiu manifestate de aceștia, menționând că aceste calități „rămân repere pentru tinerele generații de militari”. A amintit, de asemenea, misiunile de succes îndeplinite de rezerviști atât în țară, cât și în teatrele de operații internaționale din Afganistan, Irak, Mali și Balcanii de Vest, contribuind astfel la prestigiul Armatei României în Uniunea Europeană, Alianța Nord-Atlantică și Organizația Națiunilor Unite.
Președintele a subliniat rolul continuu al rezerviștilor în societatea românească, ca exemple de comportament și statură morală, și a îndemnat aceștia să rămână alături de militarii activi, oferindu-le îndrumarea și înțelepciunea necesară.
Alexandra Loy este redactor și specialistă în afaceri europene. Deține un doctorat în domeniul științe politice, dobândit în anul 2018, cu tema analizării impactului președinției României la Consiliul Uniunii Europene asupra sistemului național de coordonare a afacerilor europene. Alexandra este membru al comunității academice din cadrul Școlii Naționale de Studii Politice și Administrative.
You may like
Șefii Apărării din SUA și China au discutat despre menținerea unor linii deschise de comunicare militară
Germania promite Ucrainei un nou pachet de ajutor militar de 500 milioane de euro
Published
2 hours agoon
May 31, 2024By
Teodora IonExperiența rezerviștilor este o resursă neprețuită pentru formarea tinerelor generații de militari activi, care au nevoie de îndrumare în cultura organizațională a sistemului militar, a subliniat președintele Senatului, Nicolae Ciucă, în mesajul său transmis cu ocazia Zilei Rezervistului Militar.
”De Ziua Rezervistului Militar, îi celebrăm pe cei care au construit Armata României de azi, servind cu onoare sub drapel”, a precizat acesta într-un mesaj publicat pe Facebook.
Nicolae Ciucă, fost ministru al Apărării și militar care a participat la misiunile din Irak și Afghanistan, este conștient ”câtă greutate are în inima unui militar decizia trecerii în rezervă și cât de mari sunt schimbările din viața de zi cu zi”.
Rezerviștii care au dedicat țării cea mai frumoasă perioadă a vieții lor știu ce presupune înfruntarea greutăților specifice serviciului militar. Ca urmare a eforturilor depuse, ani de-a rândul, de către cei care formează acum corpul rezerviștilor, toți militarii activi de azi se pot mândri că fac parte dintr-o instituție profesionistă și respectată de aliați”, a mai spus președintele Senatului.
În încheierea mesajului acesta, a transmis ”rezerviștilor cele mai calde urări camaraderești, de împlinire și succes, iar celor în retragere le doresc sănătate și viață lungă!”
Published
3 hours agoon
May 31, 2024Sebastian Burduja, candidatul PNL la Primăria Capitalei, propune un plan pentru transformarea Bucureștiului într-un hub cultural de talie europeană, „unde creativitatea și inovarea să fie la ele acasă”.
Acesta consideră că patrimoniul cultural al Capitalei trebuie valorificat și, totodată, create noi oportunități pentru artiști, în special pentru cei tineri. De asemenea, trebuie încurajată diversitatea culturală, astfel încât publicul să aibă o gamă largă de opțiuni. În acest sens, spune Burduja, este nevoie de investiții în infrastructura culturală, de reorganizarea instituțiilor pentru o mai bună gestionare a resurselor și de un parteneriat solid între administrație și mediul privat pentru a sprijini inițiativele culturale locale.
„Bucureștiului îi lipsește astăzi o identitate clară, care se construiește și prin modul în care administrația locală se raportează la cultura din orașul nostru. Doar cu o viziune coerentă și structurată putem dezvolta un mediu cultural vibrant în Capitala României.
Înțeleg frustrarea artiștilor, actorilor și a oamenilor de cultură, dar și a publicului, care este adesea lipsit de plăcerea artei în toate formele sale. Știu cât de greu este să creați și să vă desfășurați activitatea într-un oraș care nu vă oferă suficient sprijin. Propunerea mea, Bucureștiul Coolt, este parte integrantă a Schimbării Bucureștiului. Aceasta înseamnă renașterea și redefinirea identității culturale a Capitalei prin proiecte de anvergură, evenimente și revitalizarea spațiilor urbane neglijate. Vreau să transformăm Bucureștiul într-un hub cultural de talie europeană, unde creativitatea și inovarea să fie la ele acasă”, afirmă Sebastian Burduja.
Astfel, pentru implementarea proiectului de transformare a Capitalei, acesta își ia următoarele șapte angajamente:
1. Creșterea bugetului alocat culturii și gestionarea mai eficientă a resurselor pentru a prioritiza investițiile și proiectele culturale.
2. Începerea construcției unei noi săli de concerte, Sala „Sergiu Celibidache”.
3. Preluarea Sălii Palatului la Primăria Capitalei și începerea imediată a lucrărilor de modernizare.
4. Organizarea unui festival de film al orașului pentru a atrage și mai mulți iubitori de artă cinematografică.
5. Reconversia unor spații industriale în spații culturale multifuncționale, cum ar fi Uzinele Electrica și Autogara Filaret.
6. Modernizarea și consolidarea sălilor de teatru cu risc seismic.
7. Numiri la conducerile instituțiilor de cultură din subordinea PMB doar prin concurs, în termen de maxim șase luni de la începerea mandatului, în conformitate cu legea.
Viziunea lui Sebastian Burduja pentru transformarea și dezvoltarea Capitalei este expusă pe larg în cartea acestuia, Planul pentru București.
Ministrul Economiei: România sprijină proprietatea intelectuală și inovația pentru creșterea economică
Published
5 hours agoon
May 31, 2024Ministrul economiei, antreprenoriatului și turismului, Ștefan-Radu Oprea, alături de conducerea Oficiului de Stat pentru Invenții și Mărci – OSIM, a primit joi vizita delegației Oficiului pentru Proprietate Intelectuală a Uniunii Europene – EUIPO, formată din João Negrão – director executiv EUIPO și Sandris Laganovskis – director al Departamentului pentru Cooperare Instituțională (ICD).
Discuțiile au vizat cooperarea în domeniul proprietății intelectuale și sprijinirea investițiilor în inovare, pentru creșterea dezvoltării economice.
În debutul întâlnirii João Negrão – Director Executiv EUIPO și-a exprimat aprecierea pentru progresul pe care România îl înregistrează în domeniul proprietății intelectuale și implicarea la Ministerului Economiei, Antreprenoriatului și Turismului prin OSIM.
Ministrul Oprea a subliniat importanța înregistrării titlurilor de protecție ( Brevete de invenții, mărci, desene și modele industriale) menționând că acestea aduc valoare adăugată în economie și sprijină dezvoltarea. De asemenea, ministrul a declarat că își dorește ca ideile românești să fie brevetate și să inoveze tehnologia și industria. Demnitarul a dat exemplul industriei de apărare, unul dintre domeniile esențiale în acest context geopolitic, și a precizat că dorește ca în parteneriatele pe care le încheie, România să participe în mod direct în procesul de cercetare și inovare, fără a se mai limita ca în trecut doar la transfer tehnologic și la cumpărarea de licențe.
Directorul executiv João Negrão a susținut că România, prin OSIM face progrese în domeniul proprietății intelectuale, fiind apreciată la nivelul EUIPO. Totodată, oficialul a felicitat Ministerul Economiei, Antreprenoriatului și Turismului pentru susținerea antreprenoriatului și firmelor mici și mijlocii. Acesta a menționat că mai mult de 5000 de firme românești s-au înscris la programele de sprijin financiar pentru IMM-uri acordate de EUIPO, OSIM având un rol foarte important în promovarea acestor programe la nivel național. De asemenea, a felicitat OSIM pentru simplificarea procedurilor interne, astfel încât înregistrarea titlurilor de protecție în România să fie cât mai accesibilă tuturor celor ce doresc să își înregistreze ideile sau produsele.
Spre finalul întrevederii, ministrul Ștefan-Radu Oprea a declarat că inovația începe cu înregistrarea unei idei. De aceea, a concluzionat demnitarul, ideile trebuie protejate și înregistrate, transformate în prototipuri, în cele din urmă prototipurile trebuie să devină produse generându-se astfel noi tehnologii și inovație. Ulterior produsele înregistrate ajung în industrie, pe piață și încep să producă valoare adăugată și dezvoltare în economie.
Concrete & Design Solutions
În 2021, PIB-ul UE reprezenta 15,2% din PIB-ul mondial, clasându-se pe locul al treilea
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: “Mediul economic va fi mai dificil în 2013”
Premierul Italiei, Mario Monti, a demisionat
Trending
- ROMÂNIA DIGITALĂ1 week ago
- ROMÂNIA1 week ago
- SPECIAL3 days ago
- NATO1 week ago
- ROMÂNIA1 week ago